# Volebný poriadok XI. snemu SPZ

1. Snem SPZ je uznášaniaschopný, ak je prítomná nadpolovičná väčšina delegátov s hlasom rozhodujúcim alebo ich náhradníkov zvolených na okresných alebo regionálnych snemoch SPZ vrátane predsedu Kynologickej rady SPZ (ďalej len „delegát“). Na platnosť uznesenia je potrebná viac ako polovica hlasov prítomných delegátov, ak stanovy SPZ neustanovujú inak.
2. Snem SPZ zvolí:
3. deväťčlenné pracovné predsedníctvo,
4. päťčlennú mandátovú komisiu,
5. sedemčlennú volebnú komisiu,
6. päťčlennú návrhovú komisiu,
7. šesť členov prezídia SPZ do funkcií prezidenta, viceprezidenta a predsedov odborných komisií; siedmym členom prezídia SPZ je predseda Kynologickej rady SPZ, ktorého menovanie snem potvrdzuje.
8. sedemčlennú dozornú radu SPZ; priamo do funkcie volí predsedu dozornej rady SPZ.
9. Návrh na voľbu pracovného predsedníctva snemu predkladá a voľby riadi prezident SPZ. Menovite na funkciu sa volí predseda pracovného predsedníctva. Ostatní členovia pracovného predsedníctva sa volia spoločne, ak je podaný protinávrh hlasuje sa o každom členovi jednotlivo. Pri doplňujúcom návrhu na zloženie pracovného predsedníctva sa hlasuje najskôr o návrhu prezidenta SPZ. Ak nebudú zvolení kandidáti z návrhu prezidenta SPZ, o ďalších kandidátoch sa hlasuje v poradí ako ich delegáti navrhli. Voľby sa vykonajú aklamáciou zdvihnutím mandátového lístku, ak delegáti nerozhodnú inak.
10. Predseda pracovného predsedníctva predkladá návrh na voľbu komisií snemu, konkrétne do funkcie sa volí predseda pracovnej komisie, ostatní členovia pracovných komisií sa volia spoločne. Pri doplňujúcom návrhu na zloženie pracovných komisií podaných delegátmi sa hlasuje jednotlivo najskôr o návrhu predsedu pracovného predsedníctva. Ak nebudú zvolení kandidáti z návrhu predsedu pracovného predsedníctva, o ďalších kandidátoch sa hlasuje v poradí ako ich delegáti navrhli. Voľby sa vykonajú aklamáciou zdvihnutím mandátového lístku, ak delegáti nerozhodnú inak.
11. Predseda volebnej komisie predkladá návrh na voľbu do prezídia SPZ a dozornej rady SPZ. Do prezídia SPZ a dozornej rady SPZ možno voliť kandidátov z radov delegátov. Kandidát na funkciu do prezídia SPZ a dozornej rady SPZ, ktorý nie je delegátom s hlasom rozhodujúcim, musí byť na funkciu vopred odporučený predstavenstvom OkO/RgO SPZ, v ktorej je evidovaný alebo v pôsobnosti ktorej vykonáva právo poľovníctva; kandidáta na funkciu v prezídiu SPZ a dozornej rade SPZ môže schváliť svojim uznesením aj rada SPZ. Do funkcie v prezídiu SPZ a dozornej rade SPZ možno voliť aj neprítomných delegátov zvolených snemami OkO/RgO SPZ, ak boli do funkcie navrhnutí, s kandidatúrou súhlasili a snemu sa nemôžu zúčastniť zo závažných dôvodov, v dôsledku čoho ich na sneme zastupuje náhradník. Návrh kandidátky do prezídia SPZ a dozornej rady SPZ spracuje a snemu predloží volebná komisia. Delegát nominovaný OKO/RgO SPZ do rady SPZ a delegát zvolený do prezídia SPZ nemôže byť navrhnutý do funkcie člena dozornej rady SPZ.
12. Delegáti môžu podať návrh na doplnenie kandidačných listín len o delegátov s hlasom rozhodujúcim prítomných na sneme SPZ do 11.00 hod. s uvedením príslušnej funkcie. Takto doplnení kandidáti sa do kandidačnej listiny zaradia postupne ako boli navrhnutí pod číslami nasledujúcimi za posledným číslom kandidáta navrhnutého volebnou komisiou, ak s kandidatúrou písomne súhlasil.
13. Voľby členov prezídia SPZ a dozornej rady SPZ sa vykonajú tajným hlasovaním, ak delegáti nerozhodnú inak, v troch fázach. V prvej fáze sa menovite volí prezident, viceprezident a predseda dozornej rady SPZ. V druhej fáze sa volia zostávajúci členovia prezídia SPZ na funkcie predsedov odborných komisií prezídia SPZ a v tretej fáze zostávajúci členovia dozornej rady SPZ, pričom v druhej a tretej fáze do kandidačnej listiny môžu byť navrhnutí aj kandidáti, ktorí v prvej fáze volieb neuspeli. Každý delegát dostane volebný lístok s menami navrhovaných kandidátov.
14. Do kandidačnej listiny v prvej fáze volieb sú pod poradovými číslami zaradení kandidáti navrhnutí volebnou komisiou na základe návrhov OkO/RgO SPZ a riadiacej komisie SPZ. Mená kandidátov, ktorých doplnenie na kandidačnú listinu navrhli priamo na sneme delegáti, si do kandidačnej listiny čitateľne dopíšu pod číslom v poradí, ktoré oznámi predseda volebnej komisie. Delegát zakrúžkuje číslo pred menom kandidáta, ktorého do funkcie volí. Ak delegát s hlasom rozhodujúcim nezakrúžkuje žiadne číslo, jeho hlas nedostáva nikto z navrhnutých kandidátov. Ak zakrúžkuje viac ako jedno číslo pred menom kandidátov alebo nedoplnil volebný lístok podľa druhej vety, volebný lístok je neplatný. Zvolený je kandidát, ktorý získal nadpolovičnú väčšinu hlasov prítomných delegátov. Ak delegát nedopatrením nesprávne upravil volebný lístok, odovzdá ho pred ukončením volieb predsedovi volebnej komisie a požiada o vydanie nového volebného lístku.
15. Do kandidačnej listiny v druhej fáze volieb sú pod poradovými číslami zaradení kandidáti na funkcie predsedov odborných komisií prezídia SPZ. Mená kandidátov, ktorých doplnenie na kandidačnú listinu navrhli priamo na sneme delegáti, si delegáti do kandidačnej listiny čitateľne dopíšu pod čísla v poradí, ktoré oznámi predseda volebnej komisie. Delegát zakrúžkuje číslo pred menom kandidáta, ktorého do funkcie volí. Spôsob vyhodnotenia výsledku volieb je rovnaký, ako v 8. bode. Ak delegát nedopatrením nesprávne upravil volebný lístok, odovzdá ho pred ukončením volieb predsedovi volebnej komisie a požiada o vydanie nového volebného lístku.
16. Do kandidačnej listiny v tretej fáze sú volení zostávajúci členovia DR SPZ. Mená kandidátov, ktorých doplnenie na kandidačnú listinu navrhli priamo na sneme delegáti, si delegáti do kandidačnej listiny čitateľne dopíšu pod čísla v poradí, ktoré oznámi predseda volebnej komisie. Delegát zakrúžkuje 6 čísel pred menami navrhnutých kandidátov do DR SPZ. Pri zakrúžkovaní menej ako 6 kandidátov, jeho platný hlas dostanú len zakrúžkovaní kandidáti. Pri zakrúžkovaní viac ako 6 čísiel pred menami navrhnutých kandidátov alebo nedoplnení volebného lístka podľa druhej vety, je volebný lístok neplatný. Ak delegát nezakrúžkuje žiadne číslo, jeho hlas nedostáva nikto z navrhnutých kandidátov. Zvolení sú 6 kandidáti s nadpolovičnou väčšinou hlasov, ktorí získali najvyšší počet odovzdaných hlasov. Ak delegát nedopatrením nesprávne upravil volebný lístok, odovzdá ho pred ukončením volieb predsedovi volebnej komisie a požiada o vydanie nového volebného lístku.
17. Ak v prvom kole volieb, nezíska kandidát nadpolovičnú väčšinu hlasov prítomných delegátov, uskutoční sa druhé kolo volieb a volebná komisia do neho zaradí na volebný lístok len dvoch kandidátov, ktorí v prvom kole volieb získali najvyšší počet hlasov. Pri zhodnom počte platných hlasov sa hlasovanie opakuje.
18. Nadpolovičnou väčšinou hlasov prítomných delegátov snem SPZ potvrdzuje nomináciu predsedu Kynologickej rady SPZ do rady SPZ a prezídia SPZ a spoločne nomináciu zástupcov OKO/RgO SPZ do rady SPZ. O námietkach delegátov proti nominácii predsedu Kynologickej rady SPZ alebo jednotlivých členov rady SPZ sa hlasuje jednotlivo.